Сучава (окръг)
Окръг Сучава e окръг в област Буковина в северната част на Румъния. Административен център на окръга е гр. Сучава (с население 118 670 души).

Граничи с окръзите Марамуреш и Бистрица-Насауд на запад, с Украйна на север, с окръзите Ботошани и Яш на изток, окръг Харгита и Муреш на юг.

География 
Окръгът заема площ от 8553 km2.

В западната част на окръга са Източните Карпати: планините Родна, Раръу и Джумалъу. Височината им намалява на изток, достигайки най-ниската си точка в долината на р. Сирет.

Население 
През 2002 г. в окръг Сучава живеят 688 435 души, а гъстотата на населението е 80,5 жит./ km2.

Основната част от населението са румънци. Има циганско, украинско, полско и словашко малцинства.

По-големите градове в окръг Сучава са:
 Сучава
 Фълтичени
 Ръдъуц
 Къмпулунг Молдовенеск
 Ватра Дорней

Икономика 
Развити са най-вече:
 дърводобивна промишленост (с най-големите залесени масиви в Румъния);
 машиностроене;
 текстилна промишленост;
 хранително-вкусова промишленост;
 производство на строителни материали;
 добив на метални руди в планините.

Туризъм 
Сред най-посещаваните туристически обекти са::
 град Сучава и средновековните му укрепления;
 изрисуваните църкви в Северна Молдова и манастирите:
 Воронец;
 Путна;
 Молдовица;
 Сучевица;
 Хумор;
 Арборе;
 Пробота;

Външни препратки 
 уебсайт на Окръжния съвет на Сучава
 Уебсайт на областната управа